<<เส้นทางนักลงทุน>>
ชั้น G  หน้า Gourmet market

<<โบรกเกอร์จอมแทคติกชี้นำ>>
ทนกระแสความร้อนแรงไม่ไหว ต้องถ่อไปลองแล้ว รีบมาเขียนรีวิวแบบเร่งด่วน นี้ขนาดเร่งแล้วนะ ไปกินตั้งแต่ก่อนสงกรานต์ 555+ เรียกว่าต้องลัดคิวรีวิวอีกเป็นร้อย ++ ที่ดองเค็มไว้ 555+ ไปถึงก็นึกว่าโรงหนังอยู่ชั้นนี้ เห็นส่วนใหญ่ต่อคิวกันรอซื้อตั๋วหนังกันทั้งนั้นที่เป็นแบบนี้ 555+ เอาเป็นว่ากลัวไม่อินเทนด์กับเค้าขอรอคิวด้วยคน ขนมปิ้งสไตล์ญี่ปุ่นสอดไส้หลากหลาย เริ่มมาบุกรุกไทยได้ประมาณนึงแล้ว วัตถุดิบแป้งนำเข้ามาโดยเฉพาะจากญี่ปุ่นโดยตรงครับ ซึ่งความพิเศษของแต่ละสาขา ก็คือมีไส้ที่แตกต่างกันไป ที่นี่จะเป็นไส้แฮมชีสครับ ซึ่งหมดไปแล้ว แป๋ววววว ทางพนักงานบอกว่าของจะนำเข้ามาเดือนหน้าครับ ผมก็คิดว่าเดี๋ยวผมไปซื้อเซเว่นมาให้ก็ได้ 555+ แต่ก็ได้ไส้ซากุระมาแทน ก็ถือว่าพอยอมรับได้ ครัวเปิดรอบทิศทางทำให้เราเห็นกรรมวิธีการทำตั้งแต่การคลี่แป้ง คลุกน้ำตาล ใส่ไส้ และการปิ้งด้วยเตาให้เกิดความหอมกลุ่นและลวดลายปลาอันเป็นเอกสักษณ์ ส่วนไส้คัสตาร์ดจะฉีดหลังปิ้งแป้งเสร็จเท่านั้นนะจ๊ะ โดยเราถูกจำกัดสิทธิ์การสั่งได้แค่คนละ6 ชิ้นเท่านั้นครับ โดยรวมใช้เวลารอไปประมาณ 35 นาทีครับ รอไปก็ดูสงสารน้องๆที่ทำเหมือนกัน มีเคล็ดลับความอร่อยที่มีน้องๆบอกมาว่า ไส้ถั่วแดงเก็บได้ 2 วัน เอาไปอุ่นทานก็ยังอร่อยอยู่นะจ๊ะ
	
<<ตัวเก็งจากโพยเทพ...เพื่อหนีติดดอย 555+ >>
 - ไส้ถั่วแดง (60 บาท) : แป้งออกเย็นๆ ไม่ร้อนตามคาดหวัง ไส้ถั่วแดงไม่หวาน ออกจืดๆตามสไตล์ญี่ปุ่นเลยครับ ผมชอบ ไส้ค่อนข้างอุ่นๆ ถือว่าดีใช้ได้ครับ
- ไส้คัสตาร์ดเย็น (65 บาท) : อันนี้แป้งกรอบ หอม น้ำตาลด้านนอกกึ่งละลายกึ่งแข็งๆ กรอบๆไม่หวานมาก ไส้ในอัดแน่นดีครับ เข้มข้นดีใช้ได้ครับหวานกำลังดี อร่อยดีครับ
- ไส้ซากุระ (70 บาท) : แป้งอันนี้อร่อยเหมือนไส้คัสตาร์ดครับ ส่วนไส้ไม่หวานมาก เข้มข้นใช้ได้ แต่ไม่หอมครับ แค่พอใช้ครับ


<<ปิดตลาดการซื้อขาย เขียวหรือแดงมาลุ้น>>
>รสชาติ – 4/5 : วัตถุดิบคุณภาพดีเลยครับ สีสันหน้าตาดี รสสัมผัสดีโดยเฉพาะแป้งที่กรอบ หอม น้ำตาลกรวดรสัสผัสดีมากครับ กลิ่นโอเค อร่อยครับ
>ราคา – 3.5/5 : พอคบหาได้ฉันมิตรสนิท ราคาไม่แพงครับสำหรับผม ชิ้นไม่เล็กไม่ใหญ่ ด้วยคุณภาพวัตถุดิบและปริมาณไส้ดูเหมาะสมเลยครับ แต่ด้วยความที่เป็นขนม เจอไปสัก 3 อันมีกระเป๋าแฟ่บได้ง่ายๆเหมือนกันครับ 555+ 
>บรรยากาศ – 4/5 : สำหรับร้านสาขานี้ ตกแต่งตามสไตล์สาขาเลยครับ การเตรียมวัตถุดิบและเตาอยู่รายล้อมเคาร์เตอร์ ให้เราได้เห็นกันจะๆครับ ถือว่าดูเพลินๆแก้รอไปลกันครับ
 >บริการ – 4/5 : ผมขอยกความดีงามให้น้องที่คอยจัดคิวครับ พูดจาสุภาพ ให้คำแนะนำดี ผู้จัดการก็ดูมีระบบการจัดการที่ดี แม้พี่ๆน้องๆจะไม่ยิ้มแย้มแจ่มใสดีนัก การตระเตรียมค่อนข้างเร็วครับเมื่อได้รับออเดอร์ ส่วนเวลาคอยผมไม่นับนะครับเพราะต้องทำใจกับสาขานี้

<<ประกาศผลประกอบการ>>
เป็นครัวซองไทยากิ ที่ผมชื่นชอบเลยครับ คราวหน้าจะไปโดนแฮมชีสให้ได้